text
stringlengths 1
105k
|
---|
དེར་བཏགས་པས་དངོས་གྲུབ་ཐམས་ཅད་དང་ཡོན་ཏན་གྱི་གནས་སུ་གྱུར་པ་སྟེ། |
བྱང་ཆུབ་མཆོག་འགྲུབ་པར་འགྱུར་རོ།། |
རྗེས་སུ་དྲན་པའི་ཡན་ལག་བཏང་ནས་གཞན་ལ་འཇུག་པ་བསྟན་པ།། |
སངས་རྒྱས་ཞེས་བྱ་བ་ལ་སོགས་པའོ།། |
སངས་རྒྱས་ནི་རིགས་ལྔའོ།། |
བྱང་ཆུབ་ནི་སྤྱན་ལ་སོགས་པའོ།། |
གནས་ནི་མཚན་མ་ཕྲ་མོའོ།། |
དེ་རུ་ཞེས་པ་ནི་སྣའི་རྩེ་མོར་རོ།། |
མདོར་ན་སྤྲོ་བར་བྱ་ཞེས་པ་ནི་འཇུག་ཏུའོ།། |
དེ་ནས་ཅི་བྱ་ཞེ་ན།། |
བཟླས་བརྗོད་ལ་འཇུག་པ་བསྟན་པའི་ཕྱིར། |
སྐུ་གསུང་ཐུགས་ཀྱིས་མཚན་པ་ཡི།། |
ཆོས་ཀྱི་ཚིག་རྣམས་རབ་ཏུ་བརྗོད།། |
ཅེས་སོ་༑ཀྱི། |
དེའི་དོན་ནི་སྔ་མ་ལྟ་བུའི་རྒྱུ་ལས་བྱུང་བའི་མཚན་མ་ཕྲ་མོ་ལ་རང་རིག་པའི་འཁོར་ལོ་བསྒོམས་ནས་ཡན་ལག་གསུམ་གྱིས་རྫོགས་པར་བྱས་ནས། |
བཟླས་བརྗོད་ལ་འཇུག་པར་བྱའོ་ཞེས་སོ།། |
ད་ནི་བར་མའི་གཉིས་པས་ཞི་བའི་སྦྱོར་བ་ཕྱག་རྒྱ་ཆེན་པོའི་དངོས་གྲུབ་བསྒྲུབ་པའི་གནས་གསུངས་པ།། |
དེ་ནས་ཞེས་བྱ་བ་ལ་སོགས་པའོ།།། |
དེ་ཉིད་ཀུན་དོན་ནི་དངོས་གྲུབ་ཆེན་པོའོ།། |
དེ་སྐྱེ་བ་གཅིག་གིས་ཐོགས་པ་ལ་འཆང་བར་བྱེད་པས་སྟོན་པའོ།། |
སྤྱོད་པ་ཀུན་དག་ཅེས་པ་ནི་སྤྱོད་ཡུལ་ལྷ་མོར་དག་པའི་ཕྱིར་རོ།། |
དེས་གསལ་བ་མཆོག་འོག་ནས་འབྱུང་བ་འདི་བཀའ་སྩལ་པ་ཞེས་སོ།། |
མཁས་པས་ཟླ་དྲུག་བསྒོམ་པ་ནི།། |
ཞེས་པ་ནི་ཕུན་སུམ་ཚོགས་པ་ལ་མ་ཚང་བ་མེད་པ་ཞེས་སོ།། |
གང་དང་ཞེ་ན། |
སྐྱེ་གཟུགས་དང་སྒྲ་དང་རོར་ལྡན་པར།། |
བྱེ། |
ཞེས་པ་ནི་ལྷ་མོ་ལྔའི་རང་བཞིན་གྱི་གཟུགས་ཧ་ར་ནུ་ཕུར་ལ་སོགས་པའོ།། |
གསང་བའི་དེ་ཉིད་ཅེས་པ་ནི་ལྷ་མོ་བཞིའོ།། ། |
དེ་ལྟ་བུའི་མཆོད་ཆེན་གྱིས་དྲུག་པ་ཉམས་སུ་མྱོང་བར་བྱ་བའི་ཕྱིར། |
ལེགས་པར་མཆོད་ནས་བསྒོམ་པར་བྱ།། |
ཞེས་སོ།། |
ད་ནི་དངོས་གྲུབ་ཀྱི་ཤིས་པའི་ཟས་བསྟན་པའི་ཕྱིར་དངོས་གྲུབ་ཅེས་པ་ལ་སོགས་པས་སོ།། |
དངོས་གྲུབ་འབྲས་བུ་ཞེས་པ་ནི་ཐུན་མོང་དང་ཕྱག་རྒྱ་ཆེན་པོའོ། |
ཁྱོ། |
དེ་འདོད་པ་ཡིས་འོག་ནས་འབྱུང་། |
བ་རྣམས་སྤྱད་ཅེའོ།། |
ཇི་ལྟར་ཞེ་ན། |
ཟས་སུ་བཤང་གཅི་ཞེས་པ་ནི་བདུད་རྩི་ལྔ་སྟེ་རིག་འཛིན་གྱི་ཤིས་པའི་ཟས་སོ།། |
། |
དེའི་འབྲས་བུ་ནི།། |
སངས་རྒྱས་བྱང་ཆུབ་ཉིད་སྐྱོན་མེད་པ་སྟེ།། |
དེ་ཉིད་བླ་ན་མེད་པ་སྟེ་འགྲུབ་པར་འགྱུར་རོ་ཞེས་སོ།། |
ཟས་སུ་ཤ་རྣམས་ཞེས་བྱ་བ་ནི་ཉེ་བའི་ཟས་ལྔ་མ་གཏོགས་པའི་ཤའོ།། |
དེ་ཟ་བའི་དུས་སུ་ཤ་ཆེན་དག་ནི་ཞེས་ཏེ་མཆོག་གི་དངོས་གྲུབ་ལ་དེ་ལྟར་བརྟགས་ཏེ་ཟོས་ན།། |
སྐུ་གསུང་ཐུགས་ཀྱི་གསང་བ་ཆེ།། |
ཞེས་པ་ནི་སྐུ་གསུམ་མོ།། |
དེ་ཉིད་ལྷུན་གྱིས་གྲུབ་ན་ཐམས་ཅད་རྗེས་ལས་གྲུབ་པའི་ཕྱིར་ན། |
དངོས་གྲུབ་ཐམས་ཅད་འགྲུབ་པར་འགྱུར་ཞེས་སོ།། |
དེ་བཞིན་དུ་གླང་པོ་ཆེའི་ཤ་ནི་མངོན་པར་ཤེས་པ་ལྔའོ།། |
རྟའི་ཤ་ནི་མི་སྣང་བ་ལའོ།། |
ཁྱིའི་ཤ་ནི་དངོས་གྲུབ་ཐམས་ཅད་ཀྱིའོ།། |
དེ་རྣམས་བསྒྲུབ་པའི་དུས་སུ་ཁ་ཟས་ཀྱི་ཕྱིར་བཟའ་བར་བྱའོ།། |
ཟས་གཞན་དག་ནི་བཟའ་མི་བྱ།། |
ཞེས་པ་ནི་སྒྲུབ་པའི་དུས་སུ་ཐ་ན་ཡང་བསམ་པས་བརྟག་པའོ།། |
ནུས་པས་ཇི་ལྟ་བ་བཞིན་དུ་བཀུག་ནས་ལོངས་སྤྱོད་པའོ།། |
ནོར་བུ་ལ་སོགས་པ་ལྟ་བུར་ཤེས་པར་བྱའོ།། |
ད་ནི་ཁ་ཟས་དེ་བརྟེན་པའི་ཐུན་མོང་དང་ཁྱད་པར་གྱི་ཡོན་ཏན་གསུངས་པ།། |
དེ་ལྟར་བྱས་ནས་ཞེས་བྱ་བ་ལ་སོགས་པའོ།། |
སངས་རྒྱས་ནི་རིགས་ལྔའོ།། |
བྱང་ཆུབ་སེམས་དཔའ་ནི་སྤྱན་ལ་སོགས་པའོ།། |
བློ་ཅན་རྣམས་ནི་གཤིན་རྗེ་གཤེད་པོ་ལ་སོགས་པ་སྟེ་མཉེས་པར་འགྱུར་བའོ།། |
དེ་མཉེས་པའི་སྦྱོར་བ་དག་གིས་བྱང་ཆུབ་ཀྱང་མྱུར་དུ་ཐོབ་པར་འགྱུར་རོ་ཞེས་སོ།་ |
མ།། |
དེ་འབའ་ཞིག་ཏུ་མ་ཟད་ཀྱི། |
འདོད་ཁམས་འཇིག་རྟེན་ཞེས་པ་ནི་བུད་མེད་རྣམས་སོ་༑ །དེའི་དབང་ཕྱུག་ནི་བདག་པོའོ།། |
ལས་ཀྱི་གོ་འཕང་ཐོབ་པར་འགྱུར།། |
ཞེས་པ་ནི་འདོད་པའི་ལས་ཀུན་བྱེད་པའོ།། |
འདི་ནི་འདོད་པའི་དབང་ཕྱུག་ཏུ་བསྟན་ཏོ།། |
ཐམས་ཅད་ཀྱི་བདག་པོར་གྱུར་པས་ན་གཙོ་བོའོ།། |
ཉི་མ་ལྟ་བུར་བལྟ་བར་དཀའ་བས་ན་གཟི་བརྗིད་ཆེའོ།། |
སྲེད་མེད་ཀྱི་བུ་ལ་སོགས་པས་ཀྱང་མི་ཐུབ་པས་ན་སྟོབས་དང་ལྡན་པའོ།། |
མདངས་བཟང་བས་ན་འགྲོ་བ་ཐམས་ཅད་ཀྱིས་མཐོང་ན་ཡིད་དུ་འོང་བའོ།། |
མཐོང་བ་ཉིད་བསྐུལ་བ་སྟེ། |
དེས་ལས་ཀྱི་ས་པའི་འཇིག་རྟེན་འདི་དག་དབང་དུ་འགྱུར་རོ། ་ |
ི། |
ཞེས་སོ།། |
འདི་ནི་སངས་རྒྱས་ཐམས་ཅད་ཀྱི་ཅི་ཞེ་ན། |
ཐུན་མོང་མ་ཡིན་ཞིང་མཆོག་ཏུ་གྱུར་པས་ན་གསང་ཆེན་དམ་པའོ།། |
བྱང་ཆུབ་ཀྱི་རྒྱུར་གྱུར་པས་ན་བྱང་ཆུབ་བོ།། |
དེ་ལྟ་བུའི་སྔགས་ཀྱི་གསང་བ་འདི། |
ལུས་ངག་སེམས་ལས་འདའ་བའོ།། |
ཞེས་པ་ནི་རྨོངས་པའི་ལུས་ངག་ཡིད་གསུམ་ལས་འདའ་བའོ།། |
ལུས་ངག་ཡིད་གསུམ་རྡོ་རྗེ་གསུམ་དུ་བྱིན་གྱིས་རློབ་པ་སྟོན་པར་བྱེད་པའི་གཞུང་གི་ལེའུ་སྟེ་དྲུག་པའོ།། |
ལེའུ་དྲུག་པའི་འགྲེལ་པའོ།། |
ཀ། |
ཀ་འདོར་བ་འབབ་ཀ་ཀུ་ཏུའང་ཅམ་འཁྲུ་བ་ལ་ཆཏེ་སོ་ལྔ། |
ས་པ། |
ཀ་༡ ལ།། |
འ། |
ཀ་བ་ན་འཁྱོལ་བ་ཀུན་དམ་ཏང་བ་དེ་ལ་གཤད་ནི་ཏིང་ངེ་འཛིན་ལས་ལངས་པའི་རྣལ་འབྱོར་པས་སྨོན་ལམ་བཏབ་པའི་དེ་མ་ཐག་ཏུ་སྡོམ་པ་བསྐྱང་བའི་ཆོ་ག་གསུངས་པ། |
ཆ་དེ་ནས་ཞེས་བྱ་བ་ལ་སོགས་པའོ།། |
དམ་ཚིག་ཆེན་པོ་རྡོ་རྗེ་འཆང་ཆེན་པོ་དེ་དངོས་པོ་ཐམས་ཅད་ལས་མི་འདའ་བའི་ཕྱིར་རོ།། |
དེ་ཉིད་འགྱུར་བ་མེད་པའི་ཕྱིར་ན་དེ་ཁོ་ན་ཉིད་དོ།། |
དེའི་བདག་ཉིད་ཀྱང་སྔགས་ཀྱིས་སྤྱོད་པས་ན་འཇིག་རྟེན་གྱི་སྤྱོད་པ་ལས་གྲོལ་བ་དང་། |
ཤེས་པ་དང་སྐྱོབ་པར་ལྡན་པའོ།། |
ཇི་སྐད་དུ།། |
གང་གང་རྒྱུ་དང་རྐྱེན་ལས་བྱུང་། |
ཨ། |
ཡུལ་དང་དབང་པོ་ཡིན་པར་དགོངས།། |